CELEX: 32014R0121
Language: hu
Date: 2014-02-07 00:00:00
Title: A Bizottság 121/2014/EU végrehajtási rendelete ( 2014. február 7. ) az L-szeleno-metionin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

8.2.2014   
            
            
               HU
            
            
               Az Európai Unió Hivatalos Lapja
            
            
               L 39/53
            
         A BIZOTTSÁG 121/2014/EU VÉGREHAJTÁSI RENDELETE
   (2014. február 7.)
   az L-szeleno-metionin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be az L-szeleno-metionin engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó L-szeleno-metionin (szerves szelénvegyület) valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. május 2-i véleményében (2) megállapította, hogy a javasolt felhasználási feltételek mellett az L-szeleno-metionin nincs káros hatással sem az állati és emberi egészségre, sem a környezetre, és valamennyi állatfaj esetében hatékony szelénforrásnak tekinthető. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               Az L-szeleno-metionin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               A Hatóság következtetése szerint a szerves szelénnel történő kiegészítés más szerves szelénvegyületekre megállapított korlátozásának az L-szeleno-metioninra is vonatkoznia kell. Így, amennyiben a takarmányhoz különböző szelénvegyületeket hozzáadnak, a szerves szelénnel történő kiegészítés 1 kg teljes értékű takarmányban nem haladhatja meg a 0,2 mg-ot.
            
         
               (7)
            
            
               A kérelmező a Hatóság fentiekben említett véleményét követően kiegészítő adatokat is benyújtott annak bizonyítására, hogy az adalékanyag stabilitása annak nyomelemek vegyületeit tartalmazó előkeverékekhez történő hozzáadása után is fennáll.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2013; 11(5):3219.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Szelén mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: nyomelemek vegyületei
                  
               
            
                  3b815
               
               
                  —
               
               
                  L-szeleno-metionin
               
               
                  
                               
                           
                           
                              
                                 Az adalékanyag jellemzése
                              
                              L-szeleno-metioninból álló szilárd készítmény < 40 g/kg szeléntartalommal
                           
                        
                               
                           
                           
                              
                                 A hatóanyag jellemzése
                              
                              Szerves szelén L-szeleno-metionin formájában (2-amino-4-metil-szelanil-butánsav)
                              Kémiai képlet: C5H11NO2Se
                              CAS-szám: 3211-76-5
                              Kristályos por > 97 % L-szeleno-metioninnal és
                              > 39 % szelénnel
                           
                        
                               
                           
                           
                              
                                 Analitikai módszer
                                  (1)
                              
                              A takarmány-adalékanyag L-szeleno-metionin-tartalmának meghatározása: nagy teljesítményű folyadék-kromatográfia és induktív csatolású plazma tömegspektromteria (HPLC-ICPMS) tripla proteolitikus emésztést követően.
                              A takarmány-adalékanyag teljes szeléntartalmának meghatározása: Induktív csatolású plazma tömegspektrometria (ICPMS) vagy induktív csatolású plazma atomemissziós spektromteria (ICP-AES).
                              Az előkeverékek, összetett takarmányok és takarmány-alapanyagok teljes szeléntartalmának meghatározása: hidrides atomabszorpciós spektrometria (HGAAS) mikrohullámú feltárást követően (EN 16159:2012).
                           
                        
               
                  Valamennyi faj
               
               
                  —
               
               
                   
               
               
                  0,50 (összesen)
               
               
                  
                              1.
                           
                           
                              Az adalékanyag előkeverék formájában keverendő bele a takarmányba.
                           
                        
                              2.
                           
                           
                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.
                           
                        
                              3.
                           
                           
                              Az adalékanyagot tartalmazó készítményben felhasznált technológiai adalékanyagoknak vagy takarmány-alapanyagoknak < 0,2 mg szelén/légköbméter porképző képességgel kell rendelkezniük.
                           
                        
                              4.
                           
                           
                              Az adalékanyag és az előkeverékek használati utasításában fel kell tüntetni a tárolási és a stabilitási feltételeket.
                           
                        
                              5.
                           
                           
                              Szerves szelénnel történő maximális kiegészítés:
                              0,20 mg SE/kg 12 %-os nedvességtartalmú teljes értékű takarmányban.
                           
                        
                              6.
                           
                           
                              Ha a készítmény technológiai adalékanyagot vagy olyan takarmány-alapanyagot tartalmaz, amelyekre vonatkozóan maximális tartalom vagy más korlátozás van érvényben, a takarmány-adalékanyag gyártójának tájékoztatnia kell erről a fogyasztókat.
                           
                        
               
                  2024. február 28.
               
            
         (1)  Az analitikai módszerek részletes leírása a referencialaboratórium honlapján található:
      http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx